Sara Ibrahim Abdelgalil

Sara Ibrahim Abdelgalil FRCPCH () bụ dọkịta si mba Sudan bi na UK na onye na-akwado ọchịchị onye kwuo uche ya na-etinye aka na atụmatụ Ndị Sudan bi na mba ndị ọzọ.Onye òtù ndị dọkịta Sudan n'alụ ọgụ maka ikike ndị ruuru mmadụ, ọ na-ekwusi ike maka nchekwa ụmụaka, ma nyekwa aka pụtara ìhè n'oge  2018–2019 ngagharị iwe Sudan ma megide  ámụ̀mà iwere oche ọchịchị n'ike nke ndị ọlụagha nke afọ 2021 dị ka ọnụ na-ekwuchitere ndị Sudanese Professionals Association.

 Akụkọ Ndụ Ya 
A mụrụ Sara Ibrahim Abdelgalil nye Ibrahim Hassan Abdelgalil, onye ọkammụta n'isi ọmụmụ ịkọnọmiks na Mahadum Khartoum  na onye òtù ndọrọ ndọrọ ọchịchị Democratic Unionist Party onye nwụrụ na 14 Ọktoba 2018. Ọ gụsịrị akwụkwọ nweta nzere Bachelor of Medicine, Bachelor of Surgery na Mahadum Khartoum n'afọ 1998 na-anata ihe nrite Lord Kitchener na Albagdadi's Awards.
Sara na-arụkọ ọrụ ya na ụmụaka gbara ọsọ ndụ na UK, ụmụaka nọ n'okporo ámá na Brazil, na ụlọ ụmụ mgbei na Sudan.
N'oge na-adịbeghị anya, ọ natara nkwado na nkwanye ùgwù n'aka Eze Charles maka nnukwu enyemaka ya pụtara ìhè nye ndị Sudan.
Sara kwagara United Kindgom n'afọ 2001, wee gụchaa ma nweta nzere Mastas ya n'isi ọmụmụ w:Tropical Paediatrics and Child Health, nata ihe nrite John Hey Prize, Liverpool School of Tropical Medicine n'afọ 2002.  Ọ bụ onye òtù Royal College of Paediatrics and Child Health. Ọ bụ onye ndụmọdụ gbasara ụmụaka na NHS England kemgbe 2003 na Ụlọ ọgwụ Mahadum Norfolk na Norwich, ọkammụta nta na Mahadum St. George kemgbe 2015, na ọkachamara n'enyemaka mmadụ ndị nwere ihe mberede, na-atụ atụmatụ itinye ahụmahụ ya n'ọrụ maka mmetụta dị mma zuru ụwa ọnụ nye ndị na-adịghị ike na ndị mmadụ na ụmụaka. A matara ya dị ka ọkachamara n'itinye aka na ihe gbasara mba ndị ọzọ site na European Union Diaspora Forum.

Sara bụ onye òtù Sudan's Doctors for Human Rights, ma na-elekwasị anya na nchedo ụmụaka na ihe ịma aka nke ọnọdụ Sudan na-enye  Sara bụụrụ onye isi oche nke Sudan Doctors' Union (ngalaba UK) n'etiti afọ 2017 na 2020  ma bụrụkwa onye nkwuchite ọnụ Sudanese Professionals Association, òtù ndị ọrụ rụrụ ọrụ nke ọma pụtara ìhè na ngagharị iwe nke ndị Sudan 2018–2019 megide ọchịchị Omar al-Bashir n'oge 2019.  Mgbe a na-eme ngagharị iwe ahụ, o kwusiri ike nye ụlọ ọrụ mgbasa ozi  Al Jazeera na "ndị mmadụ nọ n'okporo ámá na-eme mkpesa nanị n'ihi mmanụ ụgbọala na achịcha. Ha na-eme mkpesa n'ihi na enwere ọdịda zuru oke nke usoro dum,"
Tupu  agha Sudan nke afọ 2023, ọ rụrụ ọrụ n'ịchịkọta nkwado megide ịnapụ oche ọchịchị n'ike nke ndị ọ̀lụ́ agha na 25 Ọktoba 2021 na ọgbaghara steeti na ndị ngagharị iwe udo.  N'oge agha ahụ, Sara kwuru na "Ndị dọkịta agaghị akwunyere n'agha ọ bụla eji ngwá agha alụ; ha na-agbasi mbọ ike iji zọpụta ndụ."

Ọ na-arụ ọrụ dị ka onye ndụmọdụ nye ụlọ ọrụ mmekọrịta mmadụ Shabaka ma amara ya dị ka ọkachamara ntinye aka na ihe na-eme na mba ofesi n'ihe gbasara ịza òkù ndị mmadụ na nkwuchite-ọnụ  ma na-eme ntinye na eserese ndị Sudan bi na mba ndị ọzọ maka enyemaka mmadụ na iguzobe ngalaba nhazi nsogbu. Onye so hiwe Governance Programming Overseas, ụlọ ọrụ NGO na Sudan, Sara na-akụziri ndị ntorobịa ụkpụrụ ọchịchị maka ọchịchị onye kwuo uche ya na ikike mmadụ.

 Nootu 

 Edensibia 

 Njikọ Mpụga 





Category: Ndị dị ndụ
Category: Ndị ọ̀gwọ́ ọrịa si mba Sudan
Category:Sudanese trade unionists
Category: Ndị gụchara akwụkwọ na Mahadum Khartoum
Category:Sudanese activists
Category: Ndị so na nnwogha Sudan